Fotografia de la presentació d’aquest matí\nEl Tarlà tornarà a giravoltar al carrer de l’Argenteria després de dos anys de restriccions amb motiu de la pandèmia. La tradicional penjada del Tarlà aquest dissabte, dia 23 d’abril, a les 12 h, serà l’acte central de les Festes de Primavera de Girona 2022, que enguany recuperen el seu format i programa habituals. Com en altres ocasions, l’acte comptarà amb el pregó de les festes, que aquest any anirà a càrrec de l’actor Jordi Rico. L’última vegada que la popular figura festiva gironina va sortir al Barri Vell va ser l’any 2019, si bé el 2021 va visitar les diverses escoles bressol i de primària de la ciutat com una alternativa a la programació tradicional, amb l’objectiu de fer contents els infants. La figura del Tarlà es podrà veure al carrer de l’Argenteria fins al dia 15 de maig, coincidint amb el final de Girona, Temps de Flors.\n“Des de l'Ajuntament de Girona estem orgullosos de poder anunciar les Festes de Primavera del 2022, que arriben amb un ventall d’activitats que faran sortir els gironins i les gironines al carrer a gaudir de la ciutat i de la nostra cultura”, ha explicat el vicealcalde i regidor de Cultura del consistori, Quim Ayats, que ha afirmat que “des del govern, volem que la cultura popular gironina bategui, perquè aquesta és una part central del nostre estil de vida i qualitat de vida”. “Com és tradició a Girona, recuperem la presència del Tarlà, un dels elements més simbòlics de la cultura popular gironina. És imprescindible que els ciutadans i ciutadanes més joves coneguin aquesta figura per garantir la continuïtat de les tradicions i la imatgeria de la nostra ciutat”, ha afegit Ayats.\nPer la seva banda, la regidora de Ciutadania i Dinamització del Territori de l’Ajuntament, M. Àngels Cedacers i Hervàs, ha explicat que “el Tarlà de l’Argenteria és una figura molt estimada pels gironins i gironines pel seu caràcter alegre, que balla i giravolta acompanyat del so dels esquellerincs a les puntes del barret per combatre la tristesa, i que ens recorda que, malgrat tot, cal tenir esperança”. Cedacers ha aprofitat per animar tothom a gaudir de la festa: “Tal com ens recorda l’Auca del Tarlà de l’Argenteria, de ben segur que, un any més, dins la festa de Primavera, el Tarlà ens encomanarà l’alegria i omplirà de màgia la ciutat. Visca el Tarlà vestit de colors i l’Argenteria de llums i de flors!”.\nMés enllà de la penjada del Tarlà, les Festes de Primavera portaran a la ciutat una desena de propostes populars i festives entre el 22 i el 24 d’abril. El mateix dia 23 d’abril, a partir de les 11 h, la Fal·lera Gironina farà una cercavila amb els gegants i els capgrossos de Girona. Part de la imatgeria festiva de la ciutat sortirà dels jardins de la Infància i recorrerà la plaça de Catalunya, la rambla de la Llibertat i el carrer de l’Argenteria per portar el Tarlà fins al seu destí.\nDurant la jornada de dissabte tindran lloc tres activitats més. Per un costat, a les 12 h, la plaça de la Independència acollirà una ballada de sardanes a càrrec de la Cobla La Bisbal Jove. Per l’altre costat, a les 17 h, la rambla de la Llibertat serà l’escenari de l’espectacle familiar de circ Mr. Arlet, de la companyia Moi Jordana Cia. de Circ. A més, tant dissabte com diumenge se celebrarà el taller “Acrobàcia aèria, de la tècnica al moviment orgànic”, organitzat amb la col·laboració del Centre de Formació Teatral El Galliner.\nUn dia abans, el 22 d’abril, a la Catedral de Girona, l’espectacle la Consueta de Sant Jordi donarà inici a les activitats de les Festes de Primavera. Hi haurà dues sessions, una a les 18.30 h i una a les 20.30 h, amb entrada gratuïta i reserva prèvia.\nEl diumenge 24 d’abril, a partir de les 10 h, tindrà lloc la vuitena Trobada de Mulasses de Girona a la rambla de la Llibertat. Enguany hi participaran, a més de la Mula Baba i la Mula Petita de Girona, la Mulassa de Sant Feliu de Llobregat, la Mulassa de Lloret de Mar i la Mulassa de la Colla Geganters dels Alegre de Reus. En el marc de la trobada es farà una representació de titelles a càrrec de la Mula Baba (11 h) i una cercavila amb totes les mulasses participants, que aniran des de la rambla de la Llibertat fins a la plaça dels Jurats, on faran la ballada final (12 h). A la mateixa hora, a la plaça de la Independència, la companya Circ Petit organitzarà un taller de tècniques circenses.\nTancarà la programació de les festes l’activitat La Gerionada, que és novetat d’aquest any. La proposta, que anirà a càrrec de la Fal·lera Gironina, consistirà en una plantada de gegants on es reuniran els convidats del gegant Gerió, l’ésser mitològic de tres caps i sis braços de Girona. Cadascun dels tres caps durà els seus amics a la trobada: per part del Bover, hi assistiran la Mula i la Somera de Falset (província de Tarragona); per part de l’Arquitecte, hi seran els Gegants de la Pedrera (província de Barcelona) i, finalment, per part del Guerrer, hi haurà els Gegants de Bellvís (província de Lleida). A les 17 h, tots plegats iniciaran una cercavila pels carrers de Girona, amb inici i arribada a la plaça del Vi on, a partir de les 17.40 h, aproximadament, faran els balls de lluïment.\nEl Tarlà és una de les figures més típiques de Girona. Es col·loca al carrer de l’Argenteria pels voltants de Sant Jordi, durant les Festes de Primavera de la Rambla i l’Argenteria. Es tracta d’un ninot penjat d'una barra que reposa entre dos balcons, que fa giravoltes, va vestit de joglar i porta esquellerincs a les puntes del barret. La llegenda explica que fa molts anys al carrer de l’Argenteria hi va haver la pesta i que aquest fet va provocar el tancament de la via pels dos extrems. Per tal de distreure la ciutadania, la llegenda diu que un veí anomenat Agustí els divertia fent tombarelles. Més endavant va ser cridat per la canalla com a “xato” i finalment s’ha anomenat popularment “Tarlà”.\nPodeu consultar tota la informació sobre les Festes de Primavera 2022 a la pàgina web municipal del Tarlà, on també es poden trobar diferents recursos com l’Auca del Tarlà en color, en blanc i negre per poder pintar i en vídeo; un taller per aprendre a fer la figura a casa, i un film on es veuen les diferents piruetes que fa aquest personatge històric de la ciutat.


Més que una lectura per recordar a Havel | elCugatenc\nSobta que Václav Havel, un home de lletres, poeta i dramaturg còmic comandés un país durant vint anys. El cert és que, tot i ésser escriptor, va tenir una postura activa en política. Va oposar-se a la invasió de les tropes soviètiques durant la Primavera de Praga l'any 68. Empresonat per defensar els Drets Humans, va ser un dels fundadors del moviment social Carta 77 i líder del grup opositor Fòrum Cívic l'any 89. A la caiguda del règim comunista, fou escollit president de la llavors Txecoslovàquia, que posteriorment formarien dues repúbliques, la Txeca i Eslovàquia. Va seguir sent president de Txèquia fins l'any 2003. Vint anys de president en què va deixar d'escriure. Va tornar a les lletres un curt temps fins a la seva mort el 2011. És en aquest període que escriu La retirada.\nLa retirada és una barreja de trama política i vodevil, on l'autor aconsella que es faci de manera sòbria i seriosa. Els personatges són els que corresponen a un esperpent: patriarca en ocàs, el pretendent ambiciós, la mare casolana, el servent fidel... Afegeix una denúncia sobre la destrossa ecològica, la premsa groga i la intromissió familiar en afers polítics. Tot plegat amb tocs d'aquell teatre de l'absurd que tan li agradava a Havel. Sembla el seu testament polític.\nPersonalment l'hauria fet interpretar en un escenari i sense paper a la mà. També hauria evitat la duplicitat de personatges en un mateix actor. Això, juntament amb el lloc -havia dificultat de visió- i la durada excessiva de la peça, feia que, en alguns moments, la trama caigués en el tedi.\nSort de la mà de la Dolors Vilarasau. Va saber introduir falques inesperades que la feien divertida. Com la veu en off que interrompia els actors i els aconsellava el to de la interpretació. Tot plegat, al més pur estil de La Cubana. Va ser llegida al Lliure de Gràcia amb Jordi Boixaderas de co-director amb la Dolors.\nEls actors feien tan viva la lectura, interpretaven tant arropats per l’escultura de Gandhi del Pep Codó, que allà el que em sobrava era justament el text a la mà. Com us deia, jo la faria representar sense paper en un escenari. Segur que el públic hauria fruït encara més.\nÉs que la Dolors ens té acostumats a unes lectures tan vives que no semblen lectures.\nL’amistat entre García Lorca i Xirgu omple la plaça Magí Bartralot\nL’exili republicà, la picabaralla entre Xirgu i Eva Perón i la figura de García Lorca centren la segona de les representacions de les Lectures a la fresca.


Els aliments diürètics en el nostre día a día - Nutricionistas Barcelona\nnutricionistas barcelona → blog → dieta online → Aliments diürètics que t`ajudaran en el teu dia a dia\nSón aliments que contenen més potassi que sodi i són molt rics en aigua. Ens fan augmentar la nostra secreció urinària, evitant així la retenció de líquids i de toxines d’aliments o de medicaments que prenguem. Els aliments diürètics són beneficiosos per controlar i prevenir la hipertensió arterial , ajuden a desinflar l’organisme en el període menstrual, i també ajuden a reduir edemes que s’hagin produït en mans, turmells, peus, etc .. com a conseqüència de prendre alguns fàrmacs o pel fet d’estar embarassada.\n10 principals aliments diürètics\nAquí us poso uns exemples com el cogombre, carbassó, carxofes, api, julivert, espàrrecs, ceba, la síndria, pinya i la papaia.\nQuè ens aporten a la nostra dieta?\nCarxofes: Aporta Cinarina, un flavonoide que millora la funció hepàtica, també és rica en fibra, ajudant així a combatre l’estrenyiment.\nJulivert: Ric en vitamina C, ferro, calci i vitamina A\nPapaia: aquesta també conté un enzim que ajuda a descompondre les proteïnes i és anomenada papaïna. Afavoreix al sistema immune i en esportistes ajuda a reparar els teixits musculars que s’hagin lesionat durant l’exercici.\nCeba: Rica en antioxidants, en destacarem la quercetina. Aquesta té propietats antiinflamatòries i antial·lèrgiques.\nQue pensem d’ells\nEn una alimentació saludable tots aquests aliments es poden incorporar a la nostra dieta diària.\nPensem que l’ús d’aliments diürètics són molt útils per a desinflar l’organisme en el cas de les dones en període pre o menstrual, o també si hi ha un embaràs.\nEn dietes d’aprimament també són beneficiosos ja que ajuden a eliminar toxines. En el cas de prendre medicaments que facin retenir líquids, com poden ser els antiinflamatoris, també resulta beneficiós per al nostre cos.\nTags: adelgazar, alimentació saludable, aliments diüretics, aprimar, confinament, coronavirus, covid19, dieta equilibrada, dieta personalitzada, dietistes online, nutricionista barcelona, nutricionistes barcelona, perdre pes, presio arterial, retenció de líquid


La ciutadania respon assistint a la programació cultural de Gandia - Diari Serpis\nLa ciutadania respon assistint a la programació cultural de Gandia\nMés de 3.000 persones visiten l’exposició de Manolo Valdés a la Casa de la Marquesa, que va finalitzar dilluns passat.\nBon resultat també de la reobertura del Teatre Serrano: Més de 400 persones han assistit el cap de setmana a les dues actuacions programades.\nNahuel González: “Les dades demostren que la ciutadania de Gandia vol consumir cultura, que la cultura a la nostra ciutat és important i que l’aposta de l’Ajuntament per continuar programant, d’una forma segura, està tenint bona acollida, a més de donar suport als artistes”.\nEl regidor delegat de Cultura, Nahuel González, ha senyalat que totes les activitats culturals programades estan siguent un èxit i “demostra que la ciutadania de Gandia vol consumir cultura”. Les xifres d’assistència corroboren que “la cultura en Gandia és important i que l’aposta de l’Ajuntament per continuar programant, d’una forma segura, està tenint bona acollida, a més de donar suport als artistes”.\nAixí, més de 3.000 persones han visitat l’exposició de Manolo Valdés des que es va obrir a finals de juliol fins el 12 d’octubre, a la Casa de la Marquesa.\nÈxit també en la reobertura del Teatre Serrano. Més de 400 persones han assistit el cap de setmana a les dues actuacions programades per la Regidoria de Cultura des que s’iniciara la pandèmia. L’actuació còmica a càrrec de Santi Millán i Javi Sancho, #Lodelarisa (el 2 d’octubre), va reunir 229 persones, mentre que 182 van assistir a “The Opera Locos”, també en clau d’humor, el diumenge 4. En total, 411 entrades venudes (d’un aforament, en les dues actuacions, de 600 places).\nD’altra banda, el Teatre Serrano ja té tancada tota la programació del trimestre. Així, la propera actuació serà el 16 d’octubre amb la representació de “Romeo y Julieta”, a càrrec del Teatro Clásico de Sevilla.\nTambé a octubre, el dia 23, es posarà sobre l’escenari l’obra “Juana”, de la companyia Losdedae i on és protagonista l’actriu Aitana Sánchez-Gijón, qui es pregunta incessantment si hi ha una destinació femenina en la terra.\nGandia activitat cultural\nArticle anteriorEl cadet femení del CA Safor Teika aconsegueix la classificació per al Campionat d’Espanya per Clubs\nArticle següent“Poesia des del Caos”, poemes nascuts del confinament


Homenatge a Rafael Gabriel per defensar el patrimoni de la ciutat\nJosep Fèlix Ballesteros, alcalde de Tarragona, Rafael Gabriel, homenatjat i expresident de la Reial Societat Arqueològica Tarraconense, i Joan Josep Marca, president de la Fundació Privada Mútua Catalana.\nLa Fundació Privada Mútua Catalana reconeix la feina de l’expresident de la Reial Societat Arqueològica Tarraconense.\nActualitzada 05/05/2016 a les 21:01\nLa Fundació Privada Mútua Catalana (FPMC) va fer ahir un reconeixement a Rafael Gabriel, ex president de la Reial Societat Arqueològica Tarraconense, «pel seu treball en defensa del patrimoni de la ciutat», assegurava Joan Josep Marca, president de la FPMC.\nL’homenatge va tenir lloc ahir durant la festa anual que celebra la Fundació i que està dedicada a totes aquelles institucions, persones i entitats que treballen per la cultura. L’acte, celebrat a la Sala del sarcòfag d’Hipòlit del Pretori romà, va comptar amb el concert del baríton local Àngel Odena, i el pianista Marco Evangelisti.\nSegons Joan Josep Marca, president de la FPMC, s’ha valorat la labor de Rafael Gabriel, per la seva publicació d’articles de tipus històric i arqueològic, que fa possible el butlletí anual de l’entitat. «L’ànima de la Reial Societat Arqueològica és ell», sentenciava Marca.\nRafael Gabriel es va mostrar agraït pel reconeixement, i va voler destacar que «jo sóc hereu d’una llarga tradició de tarragonins que han lluitat per defensar el patrimoni de la ciutat i per fer-ne difusió», assegurava.


Propietaris de gossos se salten el veto a interiors d'illa | betevé\nDes de fa 25 anys els animals no poden entrar ni a interiors d'illa ni a parcs i jardins històrics, encara que vagin lligats\nDiumenge, 17 de Feb del 2019, a les 13.15\nEls gossos tenen prohibit l’accés a la majoria d’interiors d’illa de l’Eixample i a parcs i jardins històrics de Barcelona. L’Ajuntament aplica aquest veto per facilitar la convivència entre els veïns i per preservar els seus elements naturals. Tot i que ja fa 25 anys que es manté la prohibició, alguns usuaris encara fan cas omís de la normativa i continuen accedint a aquests espais.\nAbans d’accedir-hi, la senyalització indica clarament que els gossos no tenen permís per entrar-hi. Un equip de betevé ha pogut veure dos animals jugant i fent les seves necessitats a la zona de joc infantil dels Jardins Constança d’Aragó, malgrat la prohibició.\n70 espais verds de Barcelona sense gossos\nDels 231 espais verds que hi ha a Barcelona, en 70 no hi està permesa l’entrada de gossos. Això inclou espais petits, com la majoria d’interiors d’illa de l’Eixample, i també parcs i jardins històrics, com el Laberint d’Horta o el Turó Parc. En aquest últim parc es veta l’entrada d’animals des del 2018.\nCas omís a la prohibició d'entrar amb gossos al Turó Parc\nLa Guàrdia Urbana sanciona els propietaris de gossos\nActualment està prohibit passejar amb els gossos deslligats per Barcelona però, de moment, la moratòria ho permet i no es multen els usuaris que portin els seus gossos pel carrer sense corretja. A més, segons fonts municipals, de moment no hi ha data per finalitzar la moratòria.\nAra bé, aquesta excepció no s’aplica en els interiors d’illa i parcs i jardins històrics, on està prohibit l’accés amb gos, tant lligat com sense lligar. Per tant, la Guàrdia Urbana pot sancionar els propietaris si veu gossos en aquests espais.\n90 punts nous a Barcelona perquè els gossos puguin anar deslligats\nL’ordenança també planteja desplegar més de 70 zones d’usos compartit (ZUC), una per barri. Es tracta d’espais oberts per on els gossos podran passejar deslligats en horaris determinats.\n— gossos — jardins — parcs


KurdisCat: Estat Islàmic es retira simultàniament de l'aeroport de Mossul i d'Al Bab\nEstat Islàmic es retira simultàniament de l'aeroport de Mossul i d'Al Bab\na dijous, de febrer 23, 2017\nDia negre per al grup fonamentalista. Les seves forces no han resistit ni sis hores l'atac de l'exèrcit iraquià a l'aeroport de Mossul que van conquerir el 10 de juny de 2014. L'atac previ de l'aviació ha aplanat el camí a les tropes de Bagdad que gairebé no han tingut baixes. Fa mesos que l'exèrcit iraquià està assaltant la ciutat i en controla la part est però el nucli antic i la part oest continuen en mans dels islamistes sunnites.\nMapa de Mossul, en groc el perímetre de l'aeroport capturat avui\nA la mateixa hora que s'anunciava la caiguda de l'aeroport, l'agència estatal turca Anadolu anunciava un acord entre l'Estat Islàmic i Turquia-paramilitars opositors per entregar Al Bab. Des de novembre hi ha hagut combats a la ciutat però Turquia ha optat per una via sensiblement diferent a la de les Forces Democràtiques de Síria (SDF) a Manbij, Tell Abyad o Shaddadi. Ankara ha bombardejat indiscriminadament Al Bab provocant centenars de morts civils. Això li ha suposat un cost menor de baixes pròpies. A primera hora de la tarda l'Exèrcit Sirià Lliure (FSA), grup opositor titella de Turquia, ha anunciat que l'Estat Islàmic li havia entregat també la ciutat de Qabasin.\nFinalment la bossa de poblacions cercades ahir pel moviment de tisora de les SDF, al nord d'ar Raqqà, ha quedat en mans de les milícies aliades. No se sap encara si els islamistes que les defensaven, si hi havien, s'han entregat o han aconseguit fugir.


10 maneres d’ajudar de debò a un amic que té cura d’un pare malalt - Pèrdua I Dol\nCom ser un bon amic d'algú amb un pare malalt o envellit\nFotografia Erica Steele\nQuan una persona que estimes profundament s’escapa, és difícil lluitar per no sentir-te com si estiguessis morint.\nLa meva mare va rebre el diagnòstic d’Alzheimer fa cinc anys, als 59 anys. Ella i el meu pare van decidir que la millor manera d’evitar que es trenqués era no dir-me-ho. Simplement, van evitar la meva confusió sobre el correu electrònic confús que la mare em va enviar en el meu 35è aniversari i els missatges de text sense sentit que em feien ping hores després de l’hora normal d’anar a dormir. Quan finalment van compartir el seu diagnòstic, em vaig endinsar en un món vertiginós on lluitava per entendre com ser una filla amorosa i solidària amb la meva mare nerviosa i desorientada i el meu pare aterroritzat i desconsolat, alhora que mantenia el ritme de les 50 hores. treball per setmana i educació dels meus tres fills menors de 4 anys.\nque bruta és la teva ment enigmes\nA mesura que la realitat de l’estat de la mare es va enfonsar, la meva vida es va convertir en un equilibri entre voler conèixer tots els detalls de cada neurona que es perdia i tenir massa por a Google fins i tot la informació més bàsica sobre la malaltia d’Alzheimer perquè el concepte de pronòstic parla en percentatges i probabilitats. I no és només un percentatge d’una persona. No és el 5% ni l’1 de cada 10 ni la majoria: és una dona completa que em va criar des que es va casar amb el meu pare quan tenia 12 anys. Ella és tota la meva mare, ni una fracció ni una estadística, i la por no pot guanyar res.\nEl que va ser més alarmant per a mi des que vaig saber que hi havia una mena de placa que s’estava escampant per l’exterior del cervell de la meva mare i que m’havia robat a poc a poc, va ser la ignorància accidental amb què els meus amics (i alguna família) es van apropar a mi mentre van arribar a donar suport.\nNo culpo a les persones de la meva vida les paraules de les quals m’han fet plorar incontrolablement al cotxe el segon que vaig apartar de les seves cases. No penso negativament en els membres de la família que, tot intentant apagar el dolor, han dit coses que han torçat el ganivet de manera tan violenta que he hagut de pretendre fer servir el bany només per recuperar la respiració. He dominat l’art de desviar la mirada i canviar de tema quan no he tingut el coratge de dir que no podia donar-los informació sobre la meva mare moribunda en una cuina plena de gent a la festa d’aniversari d’un nen. Però a la meva vida li dec més que això. Els meus amics s’arrossegaven pels vidres trencats per a mi. La meva família faria qualsevol cosa per eliminar aquest dolor. Per molt que em vulguin recolzar, no és just que ningú de nosaltres pretengui que les paraules ben intencionades dels meus amics de vegades no em dificulten la supervivència a la mort de la ment i del cos de la meva mare.\nAixí, doncs, vaig escriure la llista següent, amb l’esperança que algú que estima algú que estima algú amb demència amb Alzheimer o no amb Alzheimer la llegís i obtindria informació sobre com donar millor suport a la persona que estima.\n1. No facis un munt de preguntes mèdiques sobre l’estat del meu ésser estimat.\nPer a això serveix Google. Molts cuidadors no volen conèixer totes les estadístiques que fan por i, a propòsit, no llegeixen tota la ciència que hi ha darrere de la malaltia. Quan em fan una pregunta mèdica a la qual no sé la resposta, em sento culpable per no haver fet una diligència deguda imaginària. Sento que d’alguna manera podria salvar-li la vida, si només em molestés a conèixer la raó tècnica per la qual no pot dir paraules simples ni recordar la nostra conversa de fa tres minuts.\n2. No em parleu de l’última cura miraculosa.\nEstic límit d’acord amb que m’envieu un article sobre descobriments avançats de determinats gens, però no confio en el Dr. Oz, els olis essencials que acabeu de vendre, ni la revolucionària pols d’arrel morada que heu vist en un anunci a la part posterior del Reader's Digest.\n3. Explica’m històries feliços sobre la meva mare, coses que t’agraden d’ella o acudits divertits que et va dir fa poc.\nEstic aferrat a la normalitat ara mateix. Estic prenent gratitud pels seus moments de lucidesa. Tinc ganes d’aconseguir records d’ella que m’alegrin. Ajudeu-me a creure que el seu llegat serà positiu, bonic i important.\n4. No em demostreu que està malalta explicant-me allò que va fer o va dir de l’Alzheimer.\nSé que probablement no us va reconèixer tot i que us ha conegut deu vegades. Si m’ho expliques perquè creus que és bonic, no ho és. Si m’ho expliques perquè et va posar trist, em sap greu que estiguis fent mal, però t’agrairia molt que poguéssiu processar el vostre dolor a través d’una discussió amb una persona que no sóc jo.\n5. Feu-me una abraçada sense cap motiu.\nLes abraçades sense motiu són bastant impressionants i no se m’acut un moment que no vaig apreciar.\n6. No em preguntis com va la mare quan m’acabes de preguntar fa cinc dies.\nDe vegades vaig una setmana o dues sense parlar amb ella ni amb el meu pare (per motius senzills i complicats). Si dimarts t’he donat una actualització i diumenge em tornes a preguntar, em sento culpable admetent que no he parlat amb ella des de l’última vegada que em vas preguntar. (Viouslybviament, si estigués molt més malalta / més a prop del final de la seva vida, on el seu estat canviaria constantment, això no s'aplicaria. Però la salut de la mare és bona, de manera que sovint no hi ha molts canvis mesurables setmana següent a la següent.)\n7. Pregunta'm, com et sents?\nÉs una pregunta molt més acollidora i solidària que com estàs? i em dóna un permís discret per respondre-vos honestament amb l'estat del meu cor en aquell moment. Agraeixo que em facin preguntar-ho els éssers estimats que saben que estic en un estat de dol per la meva mare, perquè també em permet respirar sobre la feina o els meus fills o la dona amb 16 articles a la línia de sortida exprés amb qui estic encara irracionalment enfadat. De vegades em sento egoista per haver estat desbordat per les parts estressants o tristes de la meva vida difícils, separades de l’estat de la meva mare.\n8. No intenteu fer-me comparar l’Alzheimer amb cap altra malaltia.\nTotes les malalties es succionen per si mateixes. No hi ha res de reconfortant a Almenys no sigui X, Y ni Z. I per amor a totes les coses santes, si us plau, no assenyaleu res que percebeu com un avantatge de la pèrdua de memòria. No hi ha, literalment, res de positiu. Nota lateral: no minimitzeu el seu diagnòstic assegurant-me que vosaltres també perdreu les claus o que no recordeu els noms de les persones. Estic 100% segur que té Alzheimer i no em demostreu que estigui equivocat amb la vostra afirmació que el seu oblit és comú. (També només m’enfadareu quan bromeu que també n’heu de tenir per les raons esmentades anteriorment; si us preocupa realment, demaneu cita al vostre PCP.)\n9. Pregunteu què necessito.\nUn dels meus BFF, quan algú té dolor, em pregunta: Què puc fer per sentir-te recolzat? Pot semblar cursi, però realment és el millor que podeu demanar a una persona que se sent morir d’un cor trencat. Alguns dies podria respondre: res, em sento bé en aquest moment. Alguns dies us podria demanar que recolliu la neteja en sec, perquè entre reunir-me amb els meus pares en una cita de neurologia, comprar regals de Nadal per als professors dels meus tres fills i estar assegut al meu cotxe en un aparcament desert, plorant a LeAnne Rimes. , és l'única missió que no puc aconseguir.\n10. Vés amb calma.\nPotser alguna cosa que vaig posar en aquesta llista em va semblar insensible o egoista. Potser sentia criteri d’algú quan no ho hauria d’haver estat. Potser et vaig trencar per alguna cosa ximple. Hi ha alguns dies que sóc un pilar de força i estic fent malabars amb les responsabilitats i el dolor de la meva vida. Hi ha altres dies que dono als meus fills Cinnamon Toast Crunch per dinar I sopar més quatre hores de pantalla perquè no tinc forces per sortir del llit. Estic fent tot el possible per mantenir-me viva a mi mateixa i a la meva família mentre intento ser la millor filla que puc ser per a una dona que, de vegades, em mira bé quan parlo amb ella. La dona que no recorda els noms dels meus fills petits, que van néixer mentre em va estrènyer la mà i ànims xiuxiuejats . La dona que aviat no sabrà el meu nom quan l’agafi.\ncoses per fer amb nens a tucson az\nLa mantindré igualment. M’encantarà l’infern, no fins que prengui el darrer alè, sinó fins que prengui la meva.\nI, tot i que lluito per esbrinar com ser la filla que necessita (perquè mai seré tan perfecta com la filla que es mereix), m’encanten profundament els amics i la família que m’aguanten mentre la sostinc.\nCulpo la meva sogra pel meu divorci\nBuild-A-Bear revela finalment la peluix 'Baby Yoda'\nNo tingueu por, tenim la solució: és a dir, per eliminar la baba dels cabells\nTornen Birks: 8 parells còmodes però simpàtics que els vostres peus us agrairan\nNoves alternatives als noms més populars de les noies\n10 raons per les quals un embaràs bessó no és el mateix que un solter\nTot el que cal saber sobre les posicions per dormir durant l'embaràs, 'Perquè necessiteu aquests Zzzs\nL’educació infantil fa que les nenes de 3 anys portin ‘Modesty Shorts’ sota els jersei\n9 túbies còmodes que portareu des de la reunió del matí fins a l’hora d’anar a dormir: en repetir\nQuè és l’acne comedial a la terra i com es tracta?\ncom tenir relacions sexuals per text\npatins per a 5 anys\npel·lícula com cinquanta tons de gris\ncadires per a nadons d'1 any


Clemente apel·la al seu dret d'"insultar en públic"\nEl tècnic de l'Sporting afirma, irònic: "Aquests dies m'ha jutjat i crucificat tot Espanya. Deu ser perquè és Setmana Santa"\nEFE Gijón Actualitzada el 05/04/2012 16:30\nJavier Clemente, entrenador de l'Sporting de Gijón, va apel·lar al seu dret d'"insultar en públic" a qui l'insulta a ell també en públic, en referència a l'incident ocorregut diumenge passat a la sala de premsa.\nAquell dia es va dirigir a un periodista i li va dir que li diria al seu fill que n'era de "pocavergonya" el seu pare, com a resposta a les crítiques realitzades per aquest en les seves informacions o en els seus comptes de les xarxes socials.\nClemente ha reiterat la seva postura assegurant que no li molesten les crítiques però que no tolerarà els insults i que si aquests es fan en públic, com en un mitjà de comunicació, ell té tot el dret del món per també tornar els insults en públic, "perquè tots som iguals".\nEl tècnic basc ha indicat que "el que per uns són insults potser per altres no ho són", però ha assegurat que per ell sí que ho és dir que "és un entrenador caduc i passat de moda". Aquest va ser el desencadenant de l'enfrontament que va tenir lloc diumenge, ja que l'entrenador considera que "són afirmacions fetes amb l'única intenció de fer mal".\n"Aquests dies m'ha jutjat i crucificat tot Espanya. Deu ser perquè és Setmana Santa, i si a Jesucrist se'l va crucificar sense judici, com no m'ho han de fer a mi", ha assenyalat Clemente, que a més ha reconegut que el que més l'havia fet enfadar és que la situació creada afectés l'Sporting.\nJavier Clemente s'ha encarat amb un periodista a la roda de premsa


Celebrat el II Aplec Jove Bastoner de Catalunya, aquest agost, a Súria\nYou are here: Home / Cultura / Destacats / Celebrat el II Aplec Jove Bastoner de Catalunya, aquest agost, a Súria\nCelebrat el II Aplec Jove Bastoner de Catalunya, aquest agost, a Súria\nMembres del conjunt de colles. Foto: Balldebastons.cat\nL’any 2017 es va celebrar el I Aplec Jove Batoner de Catalunya a la població de Salou. Aquest 2018, ha tingut lloc la 2a edició de l’Aplec els dies 10, 11 i 12 d’Agost a Súria, població que va acollir a bastoners i bastoneres vingudes de tota Catalunya per a compartir un gran cap de setmana.\nAmb la participació de joves de totes les territorials de Catalunya i una representació de més d’una dotzena de colles de Ball de Bastons del territori, el jovent bastoner s’ha tornat a trobar per compartir experiències, fomentar la seva implicació en el dia a dia de l’associacionisme cultural i l’esdevenir del país, i, com no, passar-s’ho bé en companyia d’altres bastoneres i bastoners d’arreu. Enguany, a més, es van introduir nous elements com són unes jornades de debat sobre Bastons i Gènere i l’Assemblea General de l’Aplec Jove Bastoner.\nPer la seva banda, la cercavila pels carrers i places del poble acollidor de l’esdeveniment fou una gran mostra de vestuaris, bastons i estils i formes de ballar d’arreu del país. Tot plegat una actuació única que ofereix aquest esdeveniment i on s’executen els anomenats Balls de Catalunya o Balls de la Coordinadora els quals foren i són creats pel conjunt de joves participants en l’acte. A més, aquest any, l’actuació ha tingut un convidat molt especial: el banderí oficial de la Coordinadora el qual s’estrenà el passat 2 de Juny a la vila de Salou.\nPer últim, el darrer dia es va fer la presentació inèdita del primer joc de cartes amb temàtica purament bastonera. “El banderí” (nom oficial del joc) va ser posat a prova per part dels seus creadors i en col·laboració amb la Coordinadora de Ball de Bastons de Catalunya amb l’ajut del jovent participant en aquesta edició de l’Aplec Jove Bastoner.\nVídeo-resum de d’Aplec: https://youtu.be/kJb1_Kw-tRA\nCastellers de Terrassa celebren el carnestoltes tot enfilant cap a una 3a assemblea per elegir nova junta


22 DE FEBRER, TORNA EL VIATGE ESPORTIU COMARCAL > Consell Esportiu del Pla de l'Estany\n22 DE FEBRER, TORNA EL VIATGE ESPORTIU COMARCAL\nEl proper diumenge 22 de febrer a l’escola Pla de l’Ametller de Banyoles, es donarà el tret de sortida al Viatge Esportiu Comarcal del curs 14-15.\nEls nens i nenes de P3 a 6è de primària, tenen una cita aquest proper diumenge a l’escola del Pla de l’Ametller de Banyoles per inaugurar el Viatge Esportiu Comarcal del Curs 14-15, un recorregut multiesportiu i familiar format per 5 jornades que es desenvolupen a 5 escoles diferents de la comarca.\nLa primera parada del Viatge Esportiu organitzada conjuntament amb l’AMPA de l’escola Pla de l’Ametller i l’AMlPA de l’’escola Vall del Terri, tindrà com a temàtica principal el pitxet, amb partits per als nens/es de 1r a 6è de primària i jocs de punteria i precisió pels nens i nenes de P3 a P5.\nCom a complement a la jornada, s’exposaran les obres del IX Concurs Cultural Esportiu “De Cap a l’Esport “ amb l’exposició de prop d'un miler d'obres realitzades pels nens i nenes de P4 a 6è de primària de totes les escoles existents a la comarca.\nEls pares i mares acompanyants també hi podran formar part participant al torneig de pares i mares de Pitxet que organitzen l’AMPA Escola Pla de l’ametller i l’AMIPA Escola Vall del Terri.\nFins a dia d’avui hi ha un total de 160 nens i nenes inscrits, la qual cosa fa pensar que la trobada esportiva serà un gran èxit.\nPer aquesta edició del Viatge Esportiu Comarcal, s’ha preparat un audiovisual que mostra el que ha estat el Viatge Esportiu durant aquests 10 anys de vida.


Detingut un corredor d'assegurances per estafar la companyia asseguradora i als seus propis clients\nper Redacció 04/08/2014 00:00h\nDetingut un corredor d'assegurances per estafar la companyia asseguradora i als seus propis clients| Redacció\nEls fets es remunten al passat 10 de juny, quan un veí de Mollerussa va denunciar que li havien carregat en un compte bancari un rebut d’una assegurança de la qual no era titular. Arran del fet, els mossos van contactar amb el corredor d’assegurances que havia enviat el rebut, el qual va dir que es tractava d’un error que ja havia solucionat. Tot i les explicacions, la investigació policial va continuar i els mossos van contactar directament amb el responsable de la companyia d’assegurances a Lleida. Aquest va confirmar que havien detectat diverses irregularitats amb la documentació que presentava periòdicament l’esmentat corredor.\nPer aquest motiu els mossos van iniciar un seguit d’indagacions centrades en la cartera de clients que tenia assignada l’implicat. Després de diverses comprovacions es va veure que hi havia nombrosos casos en els quals un client havia estat donat d’alta en una nova assegurança, però la companyia no havia arribat mai a cobrar.\nAmb aquesta informació, els mossos van intentar contactar amb totes les persones que figuraven com a clients de l’implicat, per comprovar si havien pogut ser víctimes d’una estafa. Molts d’aquests contactes no es van poder fer, perquè es tractava de persones estrangeres que havien marxat a altres llocs o els titulars havien donat els vehicles de baixa.\nParal·lelament, es va conèixer el cas d’un client que havia tingut un accident de trànsit lleu. Aquesta persona va saber que no tenia l’assegurança en vigor per la reclamació que li va fer la companyia de l’altra part accidentada. Quan el perjudicat va contactar amb el corredor, aquest li va respondre que es tractava d’un error administratiu que ja estava solucionat. Posteriorment es va comprovar que el vehicle accidentat havia estat donat d’alta al registre d’assegurances el mateix dia del sinistre.\nDesprés de totes les indagacions, els mossos relacionen l’implicat amb un total de vuit estafes, de les quals una seria constitutiva de delicte i set de falta. La investigació continua oberta i no es descarta noves imputacions.\nTot apunta que l’esmentat corredor cobrava en efectiu bona part dels rebuts de les assegurances que efectuava. Als clients els lliurava una proposta temporal d’assegurança que caducava als pocs dies, si la companyia no rebia el pagament. Quan el client descobria que no tenia l’assegurança en vigor, l’implicat s’afanyava per regularitzar la situació.\nEs dóna la circumstància que el detingut ja va ser investigat pels Mossos a principis de l’any passat per uns fets similars. L’implicat va arranjar la situació d’unes assegurances impagades amb la companyia de la qual era corredor llavors, i el procediment judicial va quedar aturat. El detingut va passar el 30 de juliol a disposició judicial al jutjat d’instrucció en funcions de guàrdia de Lleida.


Esports / Bàsquet 18/10/2019\nEl Palau aparca la rauxa per un dia ENRIC FONTCUBERTA / EFE\nBarcelonaNi un partit normal, ni una reivindicació global. El Palau Blaugrana va viure ahir un partit atípic marcat per la vaga del 18-N. El Barça va recuperar un desavantatge d’onze punts per superar l’Alba de Berlín (103-84) en una nit en què Malcolm Delaney va patir una punxada muscular. Els quatre grups d’animació de la secció de bàsquet, els Dracs 1991, Sang Culé, la Penya Meritxell i la Penya El Racó, van deixar lliures els seus seients, un decisió que va rebaixar molt la temperatura ambiental. “En un moment tan important com aquest serem al costat del poble i secundarem la vaga perquè les graderies no viuen aïllades del que passa al carrer [...]. Correm el risc de perdre’ns algun partit o bons espectacles, però hi ha gent a la presó que perdrà molts anys de la seva vida de manera injusta per manifestar-se pacíficament i posar urnes. I en aquest context tenim clar on hem d’estar: a favor de la llibertat de les preses polítiques i de les detingudes el 23-S i contra un estat que no ha deixat de ser feixista”, van argumentar.


Best Western Gasthaus zur Waldegg Luzern Suïssa - Ofertes d'hotels amb els MILLORS DESCOMPTES EN LÍNIA\nKantonsstrasse 8, Messe, Luzern, Suïssa, 6048 - Veure al mapa\nTé alguna pregunta per a Best Western Gasthaus zur Waldegg?\n"Friendly service, simple but clean and comfortable room"\nBarri Messe Altres Riviera Llac Luzern Ciutat Vella Area del Metro de Luzern Altres\nMés informació sobre Best Western Gasthaus zur Waldegg\nConstruit a l'any 1871, Best Western Gasthaus zur Waldegg és un extra de distinció per a Luzern i una el·lecció intel·ligent per als viatgers. Tota l'emoció del centre de la ciutat és només a 3km. Amb la seva bona localització, l'hotel ofereix fàcil accès a les destinacions obligades de la ciutat.\nBest Western Gasthaus zur Waldegg també ofereix moltes instal.lacions per enriquir la seva estada a Luzern. Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes són només algunes de les comoditats que fan que Best Western Gasthaus zur Waldegg sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara televisió de pantalla plana, connexió sense fils a internet (cortesia), banyera hidromassatge, habitacions per a no fumadors, calefacció per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Best Western Gasthaus zur Waldegg és la vostra destinació si buscau allotjament de qualitat a Luzern.\nAny de construcció de l'hotel: 1871\nTots els tipus de viatgers (3)Viatger de Negocis (2)Parelles (1)Grups (1)


Habitatge social per a pacients de l'Hospital La Fe de València | Solidaritat Sant Joan de Déu\nInici » Actualitat » Notícies » Habitatge social per a persones malaltes derivades de l'Hospital La Fe de València\nHabitatge social per a persones malaltes derivades de l'Hospital La Fe de València\nEs tracta de pisos socials per a famílies, amb pacients a l'hospital, en situació de vulnerabilitat econòmica i que resideixen fora de la ciutat valenciana.\nEl 23 de juny de 2018, Sant Joan de Déu Serveis Socials València va iniciar una nova línia d'atenció social i sanitària en col·laboració amb el departament de treball social de l'Hospital La Fe de València. Es tracta d'un habitatge social per a persones malaltes derivades de l'Hospital, la finalitat del qual és donar suport a pacients, principalment de trasplantaments de pulmó, però també d'altres patologies que ho requereixin, així com als seus familiars acompanyants.\nEl projecte es va iniciar des de la inquietud de l'entitat de Sant Joan de Déu per donar cobertura a les necessitats sociosanitàries de les persones ateses en aquest hospital valencià. El Departament de Treball Social (DTS) de l'Hospital va concloure que una de les necessitats detectades és la cobertura habitacional de les i els pacients de trasplantaments de pulmó i dels seus familiars acompanyants, en els casos concrets de famílies en situació de vulnerabilitat econòmica provinents de fora de la ciutat. Cal tenir en compte que l'Hospital rep derivacions per a trasplantaments de pulmó d'arreu del país. El tractament postoperatori en aquest tipus d'intervencions es realitza amb alta hospitalària, però no mèdica, i precisa d'assistència diària a l'Hospital durant un període que sol oscil·lar entre els 2 o 3 mesos. Aquesta realitat és difícil de sostenir per a moltes famílies i minva en gran manera la seva situació financera, arribant en alguns casos a situacions de risc extrem com l'abandonament dels tractaments o el no accés als mateixos per no poder afrontar econòmicament la circumstància de convalescència.\nL'habitatge compta amb 8 places i es troba a escassos 500 metres de l'Hospital La Fe. Des del departament de treball social de l'Hospital es realitzen les propostes d'entrada. Els i les pacients admesos al programa han de no disposar d'un habitatge a menys de 50 km de l'Hospital. A més, poden anar acompanyats d'un familiar durant la seva estada. El familiar acompanyant pot estar en l'habitatge durant l'estada del pacient en els Serveis de Reanimació o en la Unitat de Vigilància intensiva, sempre sota valoració de la unitat de treball social de l'Hospital.\nA un any vista, transcorregut des de l'inici del projecte, s'han acollit a 27 famílies, un total de 58 persones. El projecte ha comptat amb el suport de Bankia, a través del seu programa Red Solidaria, l'Obra Social 'La Caixa' i l'Il·lustre Col·legi Oficial de Metges de València. La solidaritat sostinguda de socis/sòcies i donants de Sant Joan de Déu també ha fet realitat aquest projecte.\nFont: Sant Joan de Déu Serveis Socials Valencia


Malt whisky: Felicitats Pep (i família)\nEnviat per Joan a 22:19\nMoltes Felicitats Pep!!!!\nAmb la dona i tres filles, ja guanyes el de la casa de la pradera!!!!!\nUn bon regal aquest, una ampolla per cada filla!\nOstres, gràcies a tots per aquest magnífic regal. Lluís, el de la casa de la Pradera va acabar al cel fent d'àngel oi? Prepareu-vos per la cata!! Serà recordada durant molts anys per la qualitat i la varietat. Una abraçada a tots. Gràcies Gemma per la felicitació, espero que l'Anna sigui tan bona i dolça com les teves postres.\nQue bé Pep que encara tinguis temps per consultar i participar en el blog. Ara només cal buscar quin dia podrem "remullar" el naixement de l'Anna. Moltes felicitats !!!!!!!!!\nEi Gerard, porto tres nits sense dormir, i tot el dia cuinant, portant les filles a l'escola i fent els documents burocràtics... l'únic moment de relax el dedico a coses que em satisfan molt, com partipar en blogs i sobretot a donar-vos les gràcies pels vostres regals i felicitacions. Una abraçada i ja buscarem un dia per remullar aquesta felicitat.\nEl dia que ho tinguis bé per venir per aquí ens ho dius amb temps i organitzem el tema...


Esquerra converteix les seves victòries en derrotes | Opinió | EL PAÍS Catalunya\n16 JUN 2019 - 18:29\tCEST\nErnest Maragall en l'acte de constitució de l'Ajuntament de Barcelona. Albert Garcia EL PAÍS\nEsquerra ha assaborit la mel d’un triomf extraordinari en el recent cicle electoral. Ha guanyat al Congrés (15 escons), i ha duplicat amb escreix els seus socis/rivals de l’antiga Convergència.\nTambé s’erigeix com a primera força municipalista catalana, desbancant la que era líder fins ara, una altra vegada la seva sòcia/rival. I la seva llista de Barcelona aconsegueix la primera minoria en l’inexpugnable bastió de Barcelona. Només en les europees queda pitjor.\nPerò està començant a convertir aquestes victòries (en termes d’urnes) en derrotes (en clau d’influència política). Poques vegades una potència tan contundent es transforma en una irrellevància tan sonora. Si ara aconsegueix traduir a dividends de poder una abstenció davant la investidura de Pedro Sánchez potser matisi la tendència, tot i que ni és segur, ni la canviarà a fons.\nPer què succeeix tot això?\nAventurem una barreja d’autosuficiència i d’inexperiència. La gestió del triomf barceloní a càrrec del seu candidat a alcalde, Ernest Maragall, ho expressa. Va confondre encapçalar la primera llista amb un dret natural a governar: supèrbia del guanyador, trajectòria d’un opac funcionari.\nNo és només culpa seva. Ha fallat també l’estratègia d’ampliar la base independentista preconitzada pel partit, més assenyada que el suïcida nosaltres sols postconvergent.\nLa idea-força era atreure els votants comuns d’Ada Colau, referendistes però no indepes. Per bé que presentada com un contracte d’adhesió: convertir-los a la fe secessionista, no buscar un nou contracte entre sobiranistes i federals. S’ha comprovat que totes les pressions per imposar-ho (impúdiques en el cas del Govern de Quim Torra) han estat inútils. Lògic, els comuns van optar per continuar tenint Ada, no convertir-la en una cri-Ada de senyors aliens.\nL’episodi il·lustra també que l’adquisició per Esquerra d’il·lustres cognoms procedents de les esquerres clàssiques no és molt gloriosa. Un Maragall perd l’alcaldia per la seva malaptesa, un Comín planta el partit a favor de Carles Puigdemont, quan n’obté millors rendiments.\nNo hi ha dubte que l’estratègia d’esquerra es revalida —davant dels electors— com més realista que la neoconvergent. Però no arribarà a gaire res si no inclou una modulació ideològica, una radical reconsideració autocrítica dels errors antidemocràtics del procés, una normalització cívica i antiromàntica.


AMARANDE HOTEL - El Món a la Mà | Blog de Viatges\nHi ha hotels que no deixen empremta i n’hi ha d’altes que recordes tota la vida. Bé doncs l’Amarande és un d’aquells que sempre recordarem per dos grans motius: primer per ser l’hotel més nou al que hem estat, gairebé estrenàvem l’habitació ja que feia menys d’un mes que estava obert. I després per ser el nostre primer Adults Only i quin gran encert, podem assegurar que no serà l’últim!\nL’Amarande Hotel està situat a la zona de moda de Xipre, a Aya Napa, a l’est del país, on es concentren les millors platges de tota l’illa. Està a segona línia de mar però amb unes vistes espectaculars ja que no hi ha edificis al davant i té un accés molt ràpid a la platja que hi ha just al creuar al carrer.\nLa nostra experiència va ser completíssima en tots els sentits. A nivell de serveis és un hotel excel·lent tant pel que fa al menjar, copes o la pròpia piscina.\nA nosaltres no només ens van venir a buscar amb taxi a l’aeroport, com hem explicat, també ens van facilitar i gestionar una moto perquè ens poguéssim moure per la zona un dels dies que no teníem transport.\nUna de les coses que més ens va agradar és com tenen organitzat els diferents àpats dins dels restaurants del l’hotel. Es pot escollir allotjar-se en règim d’allotjament i esmorzar, mitja pensió o pensió completa. Nosaltres ho teníem tot inclòs i això significa tenir un esmorzar bufet molt complet i d’una gran qualitat, dinar al Azure 47 a peu de piscina, i sopar al bufet Aleria amb vistes al mar. A més, pels clients que estan una setmana allotjats tenen el detall d’oferir un menú complet al restaurant Ezra, d’alta cuina a la carta.\nSi comencem amb els esmorzars podem dir que són d’un altre nivell. Un bufet molt complet on no hi falta de res. La secció de plats calents amb ous fets al moment, sucs naturals, una selecció de formatges i embotits, amanides i per suposat, el racó dels dolços amb diferents pastes del dia, sucs naturals variats i cafès de qualitat. A nosaltres ens encanta esmorzar amb molta calma, sobretot quan estem de vacances i no ens importava gens aixecar-nos ben d’hora per aprofitar que el bufet estava gairebé buit i dedicar-li un parell d’horetes al primer àpat del dia.\nSi al migdia ja començava a fer soroll la panxa, cap problema, el restaurant Azure 47 oferia una carta de diferents plats típics greco-xipriotes, amanides, pastes i una gran varietat de còctels, que preparen al moment amb fruits natural i que ens podíem prendre a les mateixes hamaques. A més, ens vam fer addictes dels cafès que ens preparaven, encara trobem a faltar els Caramel Iced Latt.\nNosaltres els matins que anàvem a visitar la zona o les diferents platges ja ens ho fèiem venir bé per dinar a l’hotel i, algun dia que vam dedicar-li més a relaxar-nos, ja ens va venir perfecte per no moure’ns de la mateixa piscina i és que nosaltres som d’explorar de primera a última hora, però un hotel així s’ha de gaudir.\nA la nit, quan queia el sol, obrien les portes del Aleria, un bufet que canviava de temàtica cada dia de la setmana. El primer dia que hi vam anar era italià i personalment la millor nit de totes amb diferents pastes fetes al moment, carns, selecció de peixos, amanides, antipasti i mil opcions més. A nosaltres (sobretot al Marc) ens van encantar els postres tots casolans com el tiramisú, la panna cota, el zuccotto, el cannoli o una selecció de gelats. Els següents dos dies van estar enfocats a la cuina local xipriota i a la barbacoa.\nL’última nit vam fer un sopar més romàntic al Ezra, el restaurant a la carta que ofereix un menú degustació molt elaborat. Un petit entrant amb un pa de gamba, ous de salmó, amb llavors i la seva salsa. Tot seguit el primer plat, un risotto de bolets i una pasta fresca amb ragu que vam compartir, com acostumem a fer per provar més varietat. De segon vam optar per un plat de peix i un de carn els dos molt gustosos i elaborats i una bomba de xocolata de postres.\nLes habitacions de l’hotel son grans, amb un llit molt còmode i un gran finestral que dona accés a una terrassa, moltes, amb unes vistes al mar impressionants. El ser un hotel completament nou es nota, la decoració està molt cuidada i és moderna i acollidora alhora i han pensat en tots els detalls, la veritat és que ens hi haguéssim estat molts més dies.\nL’Amarande, estem segurs que serà, si no ho és ja, un dels hotels de referència d’Aya Napa, ideal per a parelles i amics que vulguin gaudir d’un hotel de luxe desenfadat sense nens, amb un menjar exquisit, còctels, sucs naturals, detox i cafès de qualitat i un bon servei amb un personal amable i un tracte molt directe. A més, la situació és immillorable, al costat del Love Bridge i a 2 minuts a peu de la platja en una zona tranquil·la d’Aya Napa però a prop de tot. La clientela, al menys durant la nostra estada, era força jove (25-35 anys) cosa que afavoreix un bon ambient.


LA PASSIÓ DELS CREATURISME - Turisme CV Magazine\nLA PASSIÓ DELS CREATURISME\nEstàs ací: Inici / Destinacions / LA PASSIÓ DELS CREATURISME\n“Jo no havia anat a un workshop en la meua vida” reconeix amb sinceritat Rafael Cerveró, propietari de Ocean Republik, una empresa d’activitats nàutiques a València. La primera vegada que Rafael va assistir a una d’aquestes reunions entre empreses turístiques i agents va ser quan va començar en el programa CreaTurisme de Turisme Comunitat Valenciana. “Ara tenim peticions d’agències, fins i tot internacionals, i estic segur que aqueixes telefonades es deuen a la nostra participació en aquest programa” assegura Rafael.\nJA EN SOM 500\nOcean Republik és una de les quasi 500 empreses de la Comunitat Valenciana que participen en CreaTurisme, el programa de Turisme Comunitat Valenciana que impulsa la creació d’experiències turístiques diverses per la comunitat. El 2 de març 150 empreses i entitats adherides reberen els seus distintius CreaTurisme i van conéixer els resultats dels dos primers anys del programa i les accions previstes per a 2020. Jornades semblants se celebraran també a Benidorm, a Morella, a Alcoi i a Castelló.\nAlçar tots els dies la persiana d’una empresa d’experiències turístiques no és fàcil, el turisme és un sector cada vegada més competitiu, però la passió de les persones és més forta. Rafael Cerveró, de Ocean Republik, Marian Martí, de Ruting Aventura, María Sánchez-Robles, de València Club Cuina, Ricardo Cebriá, d’Ocio Natur, i Eva Martínez, de Via Heraclia, són algunes d’aquestes persones que creguen turisme. Parlem amb ells perquè ens compten com ho fan i com els ha servit CreaTurisme.\nADAPTAR-SE Al CLIENT O TRIAR Al CLIENT\nLa majoria coincideix que els seus clients habituals són els grups organitzats, siguen d’escolars o d’empreses, i les visites individuals, que solen ser turistes que viatgen en família o parella. La major part és turisme nacional excepte en el cas de València Club Cuina que ofereix experiències gastronòmiques consumides principalment per estrangers.\n“Ens adaptem a cada tipus de públic” diu Eva Martínez. “Intentem que no se’ns escape ningú” apunta Rafael.\nPerò, què és més rendible: adaptar la nostra empresa a tots els clients per a aconseguir quants més millor o triar al client de més despesa i menys cost? Què recomaneu?\nTot depén del temps i el posicionament que tinga l’empresa en el mercat, diuen. “Si poses traves, et lleves clients potencials” apunta Rafael. Però tots estan d’acord que depén de la necessitat que tinga l’empresa de donar-se a conéixer. “Fa 10 anys, quan comencem, déiem a tot que sí. Ara no obstant això prioritze la qualitat del servei i no accepte clients que exigeixen ajustar molt el preu” explica María, de València Club Cuina.\nTots tenen clar qui és el seu client més rendible. Per a Via Heraclia, que es dedica a dinamitzar turísticament el patrimoni històric, el client més rendible ja no són els turistes, sinó els ajuntaments. Les administracions locals els contracten per a crear rutes i experiències entorn dels seus recursos patrimonials.\nEn el cas de València Club Cuina, el turista adult internacional és el que més retorn reporta. Per a Marian, els col·legis són els que més ingressos generen a Ruting Aventura, mentre que Ocio Natur apunta al turisme familiar. Rafael, de Ocean Republik, encara que insisteix que no s’ha d’escapar ningú, reconeix que ja des del principi va fer un exercici de segmentació de mercat. “Tenia clar que els principiants eren els més rendibles, són majoria i no requereixen tanta especialització i material especial”.\nVENDRE VALOR ÚNIC, NO DINERS\nA aquestes empreses, CreaTurisme els ha mostrat noves estratègies de màrqueting i comercialització. Els workshops amb agències els han ensenyat a negociar amb aquests operadors. “En el workshop que CreaTurisme va realitzar en el CdT de València a l’octubre vaig mantindre 5 reunions i he tancat acords amb 4 operadors, entre ells Atrapalo o Minube” ens compta Ricardo, d’Ocio Natur. També Rafael, de Ocean Republik, valora els contactes internacionals aconseguits i cita, sorprés, la recent telefonada d’una agència txeca.\nPerò quina és la clau en la negociació amb aquests distribuïdors?\n“Tot el que tens has de saber vendre-ho i posar-ho en valor en pocs segons. Vaig fer un enorme treball previ per a conéixer què els interessava i oferir-los experiències bones i rendibles” explica Ricardo.\nLa majoria coincideix que el més recomanable és aconseguir transmetre el valor únic del servei que ofereixen, la passió, l’emoció, eixa és la prioritat. El plantejament de les condicions econòmiques ha de ser posterior. I és que la negociació no és fàcil, les comissions d’aquests operadors solen ser elevades. “En el meu cas, van començar demanant-me un 30% i al final hem tancat percentatges d’entre el 15 i 18%” diu Ricardo, qui considera que els workshops han sigut de les eines més útils de CreaTurisme, a més del suport institucional que suposa el programa.\nA més dels workshops, la possibilitat d’estar presents en fires internacionals és una altra de les oportunitats que tenen els CreaTurisme. “L’adhesió al programa ens ha permés estar, per exemple, en fires alemanyes que d’una altra manera haguera sigut impossible donat el nostre pressupost” ens compta Marian, de Ruting Aventura.\nNO DEIXES D’APRENDRE\nMaría, de València Club Cuina, afig també la importància de la formació que ofereix el programa. En el seu cas, el curs sobre cultura xinesa va suposar canvis en la manera d’atendre els seus clients, molts d’ells asiàtics. A més, arran d’entrar en CreaTurisme i conéixer la Ruta de la Seda que promociona Turisme CV, van decidir crear una nova experiència entorn d’un menú gastronòmic inspirat en aquesta ruta.\nAquestes 5 empreses porten ja diversos anys barallant pel turisme i enfrontant-se a les dificultats bé siguen del mercat: “necessitem espais més grans perquè ens vénen grups cada vegada més nombrosos”, diu María, de València Club Cuina; bé siguen de legislació i normativa: “l’ús de la muntanya pública i els rius suposa la intervenció d’administracions i normativa que suma més burocràcia”, apunten Marian i Ricardo; bé de competència deslleial o intrusisme: “qualsevol, amb o sense titulació, simplement tenint les instal·lacions, pot oferir activitats nàutiques”, es queixa Rafael.\nEncara amb la seua trajectòria i els seus problemes, aquests 5 empresaris i empresàries no deixen d’aprendre cada dia i animen a tota empresa turística a sumar-se a CreaTurisme. “Que no dubten a aprendre més” diu Rafael.\nTemas enlazados | ajudes a empreses turístiques | empreses turístiques | experiències turístiques |


històries informàtiques: Radeon HD4870 512MB\nFa poc, se'm va presentar la ocasió de vendre la targeta gràfica que tenia (una Radeon 4850 d'ASUS) a un bon preu, i he aprofitat per comprar-ne una de nova. Es tracta d'una Radeon 4870 amb 512MB també fabricada per ASUS. Les principals diferències entre la Radeon 4850 i la 4870 són:\n- La GPU (Unitat de Procés de Gràfics), funciona a 750 MHz en comptes de 625.\n- La memòria és del tipus DDR5, el què permet que funcioni a una velocitat efectiva de 3.6 GHz amb una amplada del bus de 256 bits.\n- El sistema de refrigeració és força més avançat, i baixa gairebé uns 30º quan la tarja està en repòs, i uns 20 quan està funcionant a plena càrrega. En quant al soroll, com que la velocitat és regulable a partir dels mateixos drivers, es pot fer que funcioni sense fer massa soroll i al mateix temps mantenint temperatures més baixes que la 4850.\n- Necessita dos connectors de corrent del tipus PCI-express en comptes d'un. La meva font només en té un de dedicat, però amb la targeta hi va un adaptador de molex a pci-express, i per tan, això no és cap problema.\nAquí en podeu veure una imatge:\nEn quant al rendiment, es fa difícil d'avaluar d'una forma sintètica amb alguna eina que tothom pugui emprar, cercant per internet, he trobat una eina que es pot descarregar lliurement anomenada Tropics demo, en la versió 1.1. Aquest programa fa un "fly-by" sobre unes illes tropicals amb unes textures força realistes, un entorn molt detallat i amb uns efectes de llum força espectaculars.\nHe provat d'executar la prova a dues resolucions, i he obtingut aquests resultats:\nPodem veure, que a la resolució més baixa , sense filtre antialias, i amb un nivell de filtre de textures més baix , la diferència és més aviat petita, no arriba al 16%. Podriem considerar que això es correspon a un nivell mig-baix de detall amb els jocs actuals.\nPerò en canvi, quan augmentem la resolució de 1024x768 a 1280x1024, amb filtre antialias 4x, i un millor filtre de textures (anisotròpic 8x), la diferència es fa més evident, superant el 35%. Això es correspondria a un nivell de detall mig-alt amb jocs actuals. Això és degut al fet que la Radeon 4870, empra una memòria molt més ràpida, i que només s'aprofita amb nivells de detall i filtres activats.\nHi ha models fins a 1GByte de RAM de video, però no crec que s'aprofiti massa si no tens una pantalla de, com a mínim 24 polzades (la que tinc és de 22).\nEn definitiva, una molt bona targeta gràfica amb un rendiment excel.lent, amb un preu que ha anat baixant i ara es situa poc per sobre dels 200 euros.\nPublicat per Jordi a 16:43


En 2021, Fil a l’agulla va presentar el primer projecte Singulars per donar suport a la incorporació de la perspectiva ecofeminista en el món del cohabitatge, un nou model de convivència que promou noves relacions, més conscients i harmòniques, amb el territori i l’entorn. Ens endinsem en el cor d’aquesta iniciativa amb la Mireia Parera, coordinadora del projecte.\nCom neix la iniciativa del projecte? Quina experiència teníeu en l’àmbit del cohabitatge.\nAquesta ha estat una àrea de treball en què Fil a l’agulla s’ha anat desenvolupant al llarg del temps i que, en 2018, va donar com a fruit la creació de Perviure, una cooperativa integrada amb Celobert i Coopdemà, i orientada a acompanyar i donar suport a processos d’habitatge col·lectiu que tinguessin en compte la cura de les persones, les relacions i el projecte d’una manera integral.\nEn el 2021, vam iniciar l’acompanyament de tres projectes de cohabitatge en cessió d’ús i això va esdevenir un moment clau per prendre consciència i plantejar-nos com podíem continuar en aquesta línia, treballant plegades per anar co-construint en els diferents marcs d’expertesa i de valors, i forjar una metodologia integral de treball.\nEs tracta d’un procés d’innovació que ens ha portat a parlar molt dels quès i també dels coms.\nI en aquest procés, heu vist necessari incorporar la mirada de l’ecologisme i el feminisme al món del cohabitatge. Per què?\nLa pandèmia del Covid ha posat de manifest, de nou, la necessitat de mirar el món des d’aquests paràmetres. Entendre’ns interdependents, veure la necessitat del vincle, les relacions i de construir més comunitats, en un sentit ampli. I entendre’ns també com a éssers ecodependents, perquè depenem de la natura per a respirar, per alimentar-nos, per a sobreviure. D’aquí la importància de posar la vida al centre, la de tots els éssers vius i de tot allò que permet la vida en el planeta.\nCom influeixen i com aporten els feminismes?\nEls feminismes porten a revisar totes les pràctiques professionals, aportant una mirada de gènere interseccional. Revisar com les professions més tècniques i tradicionalment més lligades als homes i al món masculí poden tenir una mirada més àmplia, que tingui en compte els feminismes interseccionals i que posi en valor allò que tradicionalment s’ha considerat femení, és una de les maneres. Com a comunitats, també implica tenir en compte, en igual mesura, els aspectes tangibles i intangibles del projecte, el que coneixem com les cures. D’aquí la proposta de fer un manual de cures a les comunitats com un dels objectius del projecte.\nI la mirada ecològica?\nEns inspirem molt en els plantejaments de l’ecologia profunda d’Arne Naess, l’ecosofia de Félix Guattari i la teoria endosimbiótica, en què Lynn Margulis expresa que el motor evolutiu i l’origen de la gran diversitat dels éssers vius té origen en la simbiogènesi, en la cooperació entre espècies.\nDes de l’ecosofia, el cohabitatge enla dimensió mental, es planteja una organització de la vida més enllà de la individualitat, amb consciència de la nostra interdependència, i es generen petites comunitats de suport. Respecte de la dimensió social, els projectes poden esdevenir germinadors de noves dinàmiques locals d’ecologia profunda com el consum agroalimentari, l’autoconsum alimentari, la sobirania i l’agrupament de comunitats energètiques, una mobilitat compartida, l’estalvi i reutilització d’aigua, etc. I, per últim, en la dimensió ambiental, les edificacions destinades al cohabitatge es poden construir fent ús de materials de mínima petjada ecològica, amb criteris de mínima demanda energètica i, potenciant la captació d’energies renovables, la construcció de cobertes verdes i la reutilització d’aigües pluvials.\nAquest abordatge holístic és possible gràcies a la implicació de les diferents entitats sòcies que formen part del projecte. Com es va crear aquest equip intercooperatiu i multidisciplinar?\nVolíem complementar el projecte amb entitats i cooperatives que fossin expertes en altres àrees necessàries per al desenvolupament dels projectes de cohabitatge o bé en feminismes, ecologia o ecofeminisme. Així, ens vam unir des de Perviure, com a gestora experta en el cohabitatge amb perspectiva inter i multidisciplinar; Fil a l’agulla, expertes en l’acompanyament a les persones, relacions i comunitats en l’àmbit més intangible de la vida des d’una perspectiva feminista; Coopdemà una cooperativa experta en l’àmbit econòmic; i Celobert, expertes en l’arquitectura i urbanisme sostenible. Llavors, també es va convidar a Equal Saree perquè ens ajudés a incorporar més la visió feminista en l’arquitectura i l’urbanisme; a l’Apòstrof, per l’àmbit de la comunicació; Iacta, en l’àmbit jurídic i per a revisar el llenguatge jurídic amb visió feminista; i Espai Ambiental, per a seguir aprofundint en la mirada ecologista.\nArrel d’aquest treball conjunt, quins són els objectius comuns del projecte? Cap a on ens pot portar el cohabitatge amb mirada ecofeminista?\nHem iniciat les accions fa poc, així que tot just estem fent aquesta feina de posar en comú aquest marc, aquestes idees i perspectives. El cohabitatge promou un nou model de convivència entre les persones que hi habiten i una relació amb el territori i l’entorn. Per aquest motiu portar l’ecofeminisme al cohabitatge vol dir promoure un model que apliqui aquests valors portes endins i portes enfora. Que serveixi de model i inspiri a l’entorn a tenir actituds i pràctiques més ecològiques i feministes. És d’aplicabilitat cap a les persones que habiten els projectes i cap a les comunitats i entorns veïnals, amb un efecte multiplicador. I de la mateixa manera, ha de servir perquè totes les cooperatives del sector que proveïm serveis al cohabitatge, incorporem també més i més aquesta mirada, o aquella que ens falta, per a ser més ecològiques i feminismes en les nostres pràctiques i actituds com a professionals.\nPots llegir més sobre el projecte d’incorporació de la mirada ecofeminista al cohabitatge aquí.


La crisi energètica augmenta en 24.000 euros el dèficit de la piscina municipal – Viu Molins de Rei\nEl ple ha aprovat el tancament definitiu del desequilibri financer de l’equipament, que arriba fins als 294.560 euros, 23.947 més del previst per l’augment del preu del gas i l’electricitat. Molins en Comú i la CUP lamenten que no s’hagi convocat la comissió per debatre les concessions municipals i parlar de la gestió de la piscina.\nLa piscina del CN Molins // Arxiu\nSi les butxaques de la piscina ja partien d’un escenari pessimista a causa de la pandèmia i la pèrdua de socis, la crisi energètica ha incrementat el dèficit de l’equipament per l’any 2021. L’Ajuntament haurà de rescatar la piscina amb 294.560 euros, 23.947 més del previst el passat mes de desembre a causa de l’augment del preu del gas i de la llum.\nEn aquell moment, i amb dades del passat octubre, es va calcular que les pèrdues de l’equipament podrien arribar als 270.613, ja que, encara que sense les mesures més restrictives, les polítiques anti-covid no van permetre recuperar el nombre d’abonats i amb ells els ingressos. Passats els darrers mesos de l’any, una auditoria ha calculat el dèficit definitiu, que puja fins a aquests 294.560 per la crisi energètica.\nSegons el contracte entre el consistori i el Club Natació Molins de Rei, que gestiona l’equipament, l’administració local ha d’eixugar les pèrdues de la piscina. De fet, l’any 2020 l’Ajuntament ja va haver de cobrir un dèficit de 362.572 euros per la pandèmia.\nPlaques solars i més socis contra el dèficit\nEl tancament d’aquest desequilibri econòmic s’ha aprovat durant el ple del mes de maig amb els vots a favor de totes les formacions polítiques del ple, amb l’excepció de Molins Camina-Podem i Molins en Comú, que s’han abstingut.\nEl regidor d’Esports, Ramon Sánchez, ha explicat que, per fer front a la crisi energètica, s’instal·laran plaques solars perquè l’equipament sigui autosuficient durant les hores de sol. “Esperem que ens ajudi a pal·liar el desequilibri, que no volen ni desitgem, però malauradament hem de fer-li front”, ha valorat.\nA més, Sánchez ha assegurat que el club comença a recuperar socis, el que ajudaria a incrementar els sues ingressos, gràcies a “una bona política de comunicació” i a “un bon servei”. Si durant la crisi de la covid es van donar de baixa el 35% dels abonats fins a tenir-ne uns 1.600, la piscina ja en té uns 500 de nous i se situa sobre els 2.100.\nLa Comissió de les Concessions, sense convocar\nMés enllà de les xifres, des de la CUP i Molins en Comú, han reiterat el que ja van reclamar el passat mes de desembre: un debat sobre forma de gestionar la piscina per fer-ho de la manera més eficient possible. Aquest debat havia de desenvolupar-se en la nova Comissió de les Concessions Municipals, que, de moment, no s’ha convocat. “En el seu moment el govern ens va citar per tenir un debat i arribar a solucions o alternatives dins d’una comissió i això encara no s’ha produït. El nostre posicionament no ha canviat”, ha argumentat l’ecosocialista Gerard Corredera.\nHa secundat aquestes paraules Marc Vives, de la CUP, que creu que cal “buscar una solució definitiva” per tenir una piscina “pública, sostenible econòmicament i accessible a les persones”. “Demanem que es convoqui la comissió per tenir aquest debat, contraposar posicions i propostes i arribar a una conclusió”, ha afegit.\nEl regidor d’Esports, Ramon Sánchez, durant el ple // Rut Font\nSobre això, Sánchez ha considerat que “s’ha parlat bastant de la piscina” i que “sempre hi ha hagut total transparència”. “Potser no hem convocat el pacte, però crec que hi ha hagut un diàleg per explicar els números de la piscina i l’auditoria”, ha replicat.\nEl contracte actual entre l’Ajuntament i l’entitat finalitza l’any 2027 i el també tinent d’alcalde considera que queda temps “per definir la gestió que es vol” de la piscina. Tot i això, el postconvergent és clar defensor del model actual: “El govern té un posicionament molt clar a favor del model actual, però en tot cas queda temps per parlar i acabar de definir”.\nMarcos Ruiz aconsegueix tres medalles al Campionat d'Europa d'halterofília


Jaumegrimp 2: Sordenes Mon Guef a Alòs de Balaguer, Santuari GALL.\nPic de Castellàs\nEns apropem als dies mes curts de l'any, això fa que a l'hora de triar objectiu calgui filar prim...aquest dissabte hem quedat una bona colla, l'Ivan, el Jordi i el Guille, tots ells uns bons Bous! d'entrada volem anar a la Sud de Narieda, però es deixen aconsellar i finalment fem cap a Alòs de Balaguer on podrem escalar relaxats sense presses, avui s'espera molta gent a la carretera per acabar-ho d'arreglar. Anem a esmorzar al forn pastisseria Serra d'Artesa de Segre i ens el trobem ple a vessar ! cal prendre-s'ho amb calma avui! Una bona hora després, ben alimentats almenys, fem via cap a la paret. Ja a l'aparcament trobem aplec GALL, entre ells el Pepet, Cèsar i Ari, uns a obrir una nova via i el Cèsar a la seva via. Nosaltres avui farem la Sórdenes Mon Guef amb l'Ivan, que jo encara no havia fet i el Jordi i el Guille faran la Mision Imposible.\nPreparats a peu de via i inscripció que ens confirma quer som on toca.\nAproximació mínima, ni temps per escalfar! tot el mal temps que fèia a la plana, boira i fred, aquí és sol i bonança. La nostra via és a l'esquerra de Lo Nick, no té pèrdua una fletxa i un cercle picats a la roca.\nEsplèndida primera tirada, amb molt bona roca.\nAvui comença l'Ivan; roca de primera amb bona ganda i on apreta una mica alguns parabolts, quatre en trenta metres, suficients.\nÉs el meu torn, aquí la roca ja no és tan franca, de la reunió estant ja veig un pitó, amunt a la dreta i seguint a la dreta un altre més amagat, d'aquí per on la roca mana fins a la feixa i la reunió, ben còmoda.\nAcabant la quarta tirada, una placa magnífica que ens deixa contents.\nDe la tercera tirada no tenim cap imatge, i és que de la reunió no és visible, cal pujar al capdamunt de la canal on trobarem l'únic bolt i ja amunt fins dalt, trobareu una reunió que no heu de fer, és de Lo Nick, cal continuar amunt i a peu de la magnífica placa, allà hi ha la reunió bona. L'Ivan no ho va fer així i em va tocar un tram extra de corda que a la placa pesava lo seu ! i quina placa! llàstima que s'acaba. Només un tram em far suar, a l'alçada del pont de roca, la resta per gaudir. Quan la placa s'acaba cal pujar per terreny de grades, divertit i atlètic fins muntar reunió a la punta de la piràmide!! Molt estètica la reunió sí senyor.\nEls boltors ens passen a tocar.\nLa cinquena tirada supera unes graonades prou atractives.\nLa continuació és monolítica, amb alegria d'assegurances, nosaltres posem alguns Àliens i ponts de roca. Recorda la veïna Olga Frontera, anar superant plaques talment els Organos de Montoro.\nFent la penúltima tirada.\nEns saltem l'última reunió per anar directe al ràpel.\nEl darrer tram segueix la mateixa tònica, amb passos aïllats prou bonics, trobo una reunió gairebé dalt que deixo per anar a buscar la instal.lació de ràpel, quedant la tirada més llarga i sense notar que les cordes freguin massa..\nEls companys Jordi i Guille al primer ràpel.\nSi al començament els hem agafat ventatja, ara el Jordi i el Guille ens estan atrapant; els esperem amb el ràpel ja muntat, així guanyarem temps. Els ha agradat força la via tot i que no els ha entusiasmat, els faltava teca !! són uns fieres!!\nTota la colla ja a la tartera amb el congost del Mu al fons.\nEl segon ràpel el fem amb doble corda, però ens adonem que no cal, amb un seixanta es baixa be. Ja a la tartera pleguem trastos, és prou bona hora. La baixada cada cop és més relliscosa i la tartera cada cop més avall...\nLa "divertida" tartera de baixada.\njoan Prunera (Coleccionista de vies)\nUna altra via prou reexida d'aquesta paret. Molt bona feina amics GALL's. Ara cal però, que els escaladors siguem curosos amb la zona, vigilem a la pista a no molestar els caminaïres i a no deixar rastres del nostre pas. Si ho fem així podrem gaudir força anys d'aquest indret natural tan característic, per no dir màgic. Escalada semiequipada on poca cosa posarem ja que la roca hi és molt franca, quan ho és i a vigilar a trams molt evidents, bona escola per aprendre a moures en terreny d'aventura.\nPublicat per jaumeplanellpiqueras a dimecres, de desembre 07, 2016\nEtiquetes de comentaris: Alòs de Balaguer, Escalada clàssica, La Noguera, Pic de Castellàs, Serrat del Poll\nJoan Baraldés Santamaria 9 de desembre de 2016 a les 17:40\nBona escalada Jaume, tot i que aquesta via crec recordar que te, en les darreres tirades, algun tram de roca a controlar.\nJaumegrimp 9 de desembre de 2016 a les 20:38\nHola Joan, doncs tens raó, però si es va amb compte amb el que toques i t'hi fixes, cap problema, a mí em recorda aquest tram final la seva veïna Olga Frontera.\nJoan Prunera 12 de desembre de 2016 a les 21:20\nFelicitats per la via companys... a mi em va agradar molt.\nJaumegrimp 13 de desembre de 2016 a les 16:39\nGràcies Joan, a mí també és molt complerta i la part de dalt espectacular.\nGatsaule 13 de desembre de 2016 a les 18:32\nA les fotos es veu herbosa, però si dius que val la pena haurem de treure-hi el cap algun dia, quan em recuperi de la tendinitis!! Que encara no hi he escalat mai, aquí...\nJaumegrimp 14 de desembre de 2016 a les 17:02\nHola Joan, deus ser dels pocs escaladors que encara no han anat al Talòs, com l'anomènen els Galls.\nNo t'ho deixis perdre que val molt la pena, per iniciar-te a la paret i sabent que t'agraden les clàssiquyes comença per l'Olga Frontera, molt bona. Després la Nick, la Canto por Solerares que dir, el seu nom ho diu tot, una placa de trenta metres que s'escala pràcticament a pel i no trobes a faltar res! vaja que a la que estiguis be de la tendinitis cap a Alòs que amés és molt agraït i amb vies amb pocs bolts com a tú t'agrada.


5 min. Aeroport de Gatwick, Londres 21/12/2018 06:52\n651x366 Una imatge de la caòtica situació a la terminal Nord de Gatwick. / GLYN KIRK / AFP Una imatge de la caòtica situació a la terminal Nord de Gatwick. / GLYN KIRK / AFP\nCares de desesperació arreu, també d’esgotament; sensació de desastre absolut i, sobretot, de desorientació. Fins i tot, en alguns casos, ganes de plorar davant la perspectiva de passar el Nadal en solitud, lluny de la família, a Londres. I, a més, queixes reiterades per la manca d’informació. El Conte de Nadal de Dickens convertit en el pitjor dels malsons de Mr. Scrooge. És el que aquest corresponsal va veure aquest dijous en les dues terminals de l’aeroport de Gatwick, a 57 quilòmetres del centre de la capital britànica, quan hi va arribar passades les dues de la tarda, hora local, per agafar un vol que el portés a Barcelona. Nadal a casa.\nLondres posarà en marxa un sistema per detectar drons


FCF | Les Seleccions Catalanes Femenines, concentrades a Almeria\nLes Seleccions Catalanes Femenines, concentrades a Almeria\nFutbol Femení | 13/02/2020\nLes Seleccions Catalanes sub 15 i sub 17 femenines ja es troben concentrades en terres andaluses per començar demà la segona fase del Campionat d’Espanya.\nDesprés d’una doble sessió preparatòria durant la jornada d’ahir, les Seleccions Catalanes sub 15 i sub 17 femenines han agafat un vol aquest matí per aterrar a Granada i, posteriorment, s’han dirigit en autocar fins a Almeria per al seu allotjament.\nEl seleccionador català sub 15 femení, Eduard Castillo, assegura que “afrontem els dos partits amb la il·lusió de fer un bon paper i emportar-nos els sis punts, tot i que som conscients que serà complicat i haurem d’oferir la nostra millor versió”. Qüestionat pels rivals, Andalusia i les Illes Balears, el preparador català destaca que “Andalusia és la vigent campiona i juga a casa, i el bloc balear sempre és molt competitiu. Hem de llegir bé els partits, aprofitar les nostres ocasions i ser capaces de sobreposar-nos a situacions adverses”. Pel que fa a l’ambient al vestidor, Castillo manifesta que “les jugadores estan molt motivades i il·lusionades amb la possibilitat de classificar-nos per a la Fase Final”.\nPer la seva banda, la seleccionadora catalana sub 17 femenina, Natàlia Arroyo, assevera que “estem il·lusionades i confiades per sumar els sis punts i obtenir el bitllet per jugar la Fase Final, malgrat que sabem que serà un camí complicat ple de dificultats. Tenim les idees clares, sabem com juguen els nostres rivals i intentarem aprofitar les nostres armes”. En referència a com arriba el grup a Almeria, afirma que “estem en bona forma, amb les cames fresques i amb energia. Les jugadores estan desitjant que la pilota comenci a rodar”. En relació amb l’aspecte psicològic, Arroyo admet que “pot jugar un paper fonamental, ja que totes les Seleccions tenim opcions de classificar-nos i els petits detalls poden marcar la diferència”.


Les beates enfarinades, una secta d’Alforja - alforjastark.com\nHomeDestacadesLes beates enfarinades, una secta d’Alforja\nLa recent aparició en diversos llocs del nucli antic d’Alforja d’almenys 5 pintades de símbols illuminatis, a molts alforgencs els hi ha fet recordar un succés esdevingut fa ja molts anys, però que encara així i donada la seva rellevància resulta difícil d’oblidar: ens referim al cas de la secta de les beates enfarinades.\nAquest col·lectiu, constituït fonamentalment per dones, es reunia per a parlar suposadament de temes religiosos amb el seu mestre, el senyor Ribas (propietari d’un forn de pa), al qual se le atribuïen, entre altres dons el de l’endevinació. Segons explica la tradició era costum per part del senyor Ribas prendre confessió a les seves deixebles dins d’una pastera on s’amassava el pa. Després d’això sortien al carrer amb els seus vestits coberts de farina lo que els hi conferia un aspecte, digui’ns inusual, i els hi va propiciar un nom “les beates enfarinades”. De tot lo que passava en aquelles reunions es diu molt i s’en sap molt poc, però per lo vist no va agradar a les autoritats esclesiàstiques del poble, qui els va prendre literalment per una secta d’illuminatis.\nLes dones van ser sotmeses a un reciclatge espiritual i amb la resta del poble segons s’explica, es dugué a terme un exorcisme col·lectiu per si de cas.\nEl cas, a extramurs, es va conèixer amb el nom del “beaterío d’Alforja” i per lo vist va tenir bastant de ressonàcia. Tots els integrants van acabar sent jutjats i en conseqüència el senyor Ribas deportat. Les dones van ser sotmeses a un reciclatge espiritual i amb la resta del poble segons s’explica, es dugué a terme un exorcisme col·lectiu per si de cas. Aquest acte va comptar amb la presència del mateix Sant Antoni Maria Claret autor del best-seller “Camí Dret i Segur per Arribar al Cel”, qui es trobava en plena forma després d’una efectiva labor evangelitzadora com a arquebisbe de Santiago de Cuba. Diuen que col·locant-se el prelat al inici del carrer major, on en l’actualitat hi ha la perruqueria de la Marta, va congregar a tot el poble, arribant la gent a ocupar tot el carrer fins al Portal. No sabria si referir-me a això com “un acte de fe“, però si no ho va ser se li assembla bastant.\nEl Pere Anguerra en el seu llibre “Història d’Alforja” (pàg. 220) ho descriu minuciosament amb la qual cosa creiem oportú citar les seves paraules:\nAl segon terç del segle XIX es produí a Alforja un fenomen aïllat d’iluminisme, conegut pels coetanis com el «beaterio d’Alforja». N ‘era el principal impulsor Miquel Ribas Llaberia (1789-1863) pagès i propietari. La secta començà a prendre cos el 1836 i en formaven part, sobretot, dones. En principi es reunien per pregar i glossar temes religiosos, però després conculcaren alguns principis que mogueren autèntic escàndol, des de donar-se la comunió entre ells, fins a arribar a confessar, el mateix Ribas, segons la tradició, dins d’una pastera. El 1841 l’arquebisbe de Tarragona manifestà al rector del poble la seva preocupació per la secta a la qual s’havien afegit algunes dones de Riudecols. Segons Menéndez Pelayo la secta fou acusada de «injurias a la autoridad de los sacramentos, contrarias al sexto precepto del decálogo, destructores del pudor y honestidad de las costumbres y de la santidad del matrimonio y, por último, abiertamente contrarias al dogma católico de la necesidad del sacramento de la penitencia»\n…la secta fou acusada de «injurias a la autoridad de los sacramentos, contrarias al sexto precepto del decálogo, destructores del pudor y honestidad de las costumbres y de la santidad del matrimonio\n….en el procés civil iniciat el 1844, que després es convertí en eclesiàstic, Ribas es retractà públicament dels seus errors arran de la predicació del pare Claret a Alforja el 1847. Amb tot, fou confinat a la Seu d’Urgell el 1857. En el mateix procés contra Ribas foren incloses Antònia Suaso, Antònia Juncosa, Maria Aragonès, Teresa March i Joan Suaso, considerats el nucli del beateri i se’ls obligà a una mena de reciclatge religiós, després d’haver rebut, entre altres, alguna amonestació tan ridícula com la que feia referència a la forma de dur la mantellina. Ribas, que de vegades es deia que endevinava el pensament, morí a Alforja després ďhaver-se reconciliat amb l’església.\nNo volem afirmar en cap cas la relació entre els fets ocorreguts fa gairebé 200 anys i els ocorreguts recentment, tret que es tracta en tots dos casos de fenòmens relacionats amb el moviment dels illuminatis. Una formació de principis oposats a l’església cristiana representada simbolícament per un ull d’Horus (l’ull que tot ho veu) i el triangle que significa la cerca de la divinitat i la jerarquia social.\nEn el cas més recent pot ser que simplement es tracti d’una simple gamberrada, recordem que aquesta sismologia és en l’actualitat emprada habitualment per músics que exerceixen la seva influència en els joves. Encara que si la cosa fos de debò, recomanaríem als autors, formar-se com una més de les tantes entitats del poble i passar a la legalitat. No estem al segle XIX, per aquell temps al pare Ribas va ser comminat al desterrament, després de penedir-se.\nPrevious articleLa coral Floc a la “Gent del Llamp” de TV Reus\nNext articleEl Mirador. Motllor al Priorat


La inauguració va tenir lloc el dimecres 24 de novembre, a l’Àrea Tallers del campus del Poblenou. A l’acte hi van participar Joan Fontcuberta, fotògraf; Oriol Amat, rector de la UPF; Jordi Balló, director del Departament de Comunicació de la UPF, i Àlex Susanna, director d’art de la Fundació Vila Casas.\nEvidència, la nova exposició de l’artista Joan Fontcuberta, és la mostra que ha estrenat la Galeria – Àrea Tallers, un nou espai expositiu ubicat al campus del Poblenou de la UPF que vol enfortir, amb la participació d’agents culturals com la Fundació Vila Casas, els vincles entre la docència i la recerca que es duen a terme a la Universitat. És un espai que concebrà la creació com un punt de trobada i col·laboració entre estudiants, professors i artistes, obert a tota la ciutadania.\nLes sinergies creades amb la Fundació Vila Casas, fruit d’una col·laboració estreta de fa temps i que va desembocar en la signatura d’un acord per potenciar la interacció entre recerca i art, han facilitat la instal·lació de la mostra a la Universitat, que es pot visitar fins al 31 de març de 2022 i és d’entrada lliure.\nL’acte d’inauguració de l’exposició va tenir lloc el dimecres 24 de novembre, a les 18.30 hores, a l’Àrea Tallers del campus del Poblenou i va comptar amb la participació de Joan Fontcuberta; Oriol Amat, rector de la UPF; Jordi Balló, director del Departament de Comunicació de la UPF, i Àlex Susanna, director d’art de la Fundació Vila Casas.\nOriol Amat, en el seu parlament, ha destacat que "d'universitats n’hi ha milers a tot el món, i totes intentem ser especials, potenciant aspectes diferencials. Per la UPF, tenir a la seva seu del Poblenou una activitat tan important com la que inaugurem avui, vinculada a la cultura, és un dels punts amb el que ens volem diferenciar. Volem apostar per la cultura i les humanitats perquè impregnin totes les activitats que fem a la Universitat."\nPer la seva banda, Jordi Balló, va remarcar que "l’Àrea Tallers es va obrint per capes i la d’avui és especial perquè no únicament obrim un espai que ens permet imaginar intervencions de futur, sinó que també obrim una metodologia de treball entre recerca i artistes". I va afegir que "arrancar fort és la garantia que el rigor hi és i que volem fer les coses bé."\nFinalment, Joan Fontcuberta, va explicar que "des del món de l’art moltes vegades s’elucubra sobre els aspectes plàstics i conceptuals. A mi m’agrada anar a l’origen, a l’antropologia de la imatge: de quina manera la fotografia representa per a nosaltres un espai de sociabilitat; de quina manera la fotografia fa de mitjancer entre nosaltres i els altres, o entre nosaltres i el món; de quina manera la fotografia formateja una manera de pensar el món."\nÀlbum de fotos de l'acte d'inauguració de l'exposició Evidència


Curs sobre els aspectes penals i processals-penals en la defensa i acusació dels delictes contra la seguretat vial\nData inici: 24-11-2016\nHorari: Dijous de 18.00 a 21.00 hores\nInscripcions a través del següent enllaç : Curs sobre els aspectes penals i processals-penals en la defensa i acusació dels delictes contra la seguretat vial\nOrganitza: Secció de Dret de la Circulació i Secció de Dret Penal\n24/11/16 Aspectes penals comuns en els delictes contra la seguretat vial\n1. Impacte i incidència dels delictes contra la seguretat vial.\n2. Etiologia i enumeració dels principals elements objectius i subjectius dels tipus penals en els delictes contra la seguretat vial.\n3. Conceptes essencials dels delictes contra la seguretat vial: conductor, acte de conducció, via pública, travessa, via urbana o interurbana, vehicle a motor. Supòsits d'exclusió de responsabilitat penal per falta de tipicitat.\n4. Graus de participació al marge de l'autoria i formes imperfectes d'execució.\n5. Del delicte de perill abstracte al delicte de resultat lesiu.\n6. El principi ne bis in idem en cas de sanció administrativa. Prejudicialitat penal.\n01/12/16 Estudi de l’art. 379 del Codi Penal. Aspectes policials.\n1. L’atestat policial. Documents essencials; acta de simptomatologia, acta genèrica d’alcoholèmia, informació de drets i certificat de verificació de l’etilòmetre.\n2. La prova d’alcoholèmia com a prova preconstituïda. Requisits i remissió a la legislació administrativa. Prova analítica de contrast. Oferiment i pràctica. Marges d’error de l’etilòmetre.\n3. Relat d’afectació en la conducció. Descripció dels fets presenciats a la minuta policial.\n4. Detenció del implicat, possibilitat de conductor substitut i immobilització del vehicle.\n5. Controls de velocitat. Identificació del conductor a efectes penals. Els cinemòmetres. Marges d'error. Radars de tram, fixes i mòbils. Prova del delicte sense cinemòmetre.\n6. Proves de detecció de drogues. Consentiment de l'investigat vs negativa a donar mostres de saliva. Examen de la cadena de custòdia.\n15/12/16 Estudi de l’art. 379 del Codi Penal. Aspectes penals i processals.\n1. La declaració de l'investigat en seu policial. Assistència lletrada.\n2. Obertura de diligències urgents. Diligències essencials a practicar.\n3. Negociació de conformitats amb el Ministeri Fiscal. Valoració de les línies de defensa existents en relació amb el benefici immediat de la rebaixa del terç de la pena. Examen previ de l'escrit d'acusació i redacció de l'escrit de defensa.\n4. Possibles circumstàncies atenuants i agreujants. La previsió de l'art 47 del Codi Penal.\n5. La transformació del procediment a diligències prèvies. Oposició, règim de recursos i nul·litat d'actuacions.\n6. El judici oral. Declaracions dels agents. Línies de defensa en base a les declaracions efectuades. Estudi de la sentencia condemnatòria o absolutòria.\n7. La prova de l'afectació de la ingesta de substàncies; rellevància de la declaració de l'acusat i ocupants del vehicle. Prova pericial de descàrrec. Supòsits de taxa objectiva.\n22/12/16 El delicte de conducció temerària de l'art 380 del Codi Penal.\n12/01/17 El delicte de l'art. 381 del Codi Penal. Conscient menyspreu per la vida.\n19/01/17 El delicte de negativa i la conducció sense permís.\n26/01/17 La nova redacció de l'art 385 de creació de greu perill per a la circulació.\n1. Elements normatius del tipus de l'art 385 del C.P.\n2. Punició en cas de perill concret i en cas de resultat lesiu. Règim concursal i concurrència de dol o imprudència greu. Estudi de casos.\n3. Possibles subjectes actius del delicte. Especial referència a col·lisions provocades per espècies cinegètiques. Grau de responsabilitat de les administracions públiques i de les societats de caça. Abast del dol eventual.\n4. Distinció de la figura delictiva de l'art 385 del C.P amb el delicte de lesions amb instrument perillós o temptativa d'assassinat. Reconducció de casos. Prova d'ambdues conductes.\n5. El decomís del vehicle com a instrument del delicte. Supòsits en els que concorre. Destí del vehicle. Pràctica judicial en l'aplicació de l'art 385 bis.\n6. La rebaixa de grau en els delictes contra la seguretat vial. Desús en la seva invocació davant del jutjat de guàrdia. Possibilitat de plantejament per part de la defensa durant el servei de guàrdia i en la celebració del judici oral. Reconeixement en sentència. Determinació de la pena en el cas de concurrència de l'art 385 ter del C.P amb més d'una circumstància atenuant o una molt qualificada. Estudi de casos per Audiències Provincials.\n02/02/17 Els resultats lesius en els delictes contra la seguretat vial, règim concursal i règim de recursos.\n09/02/17 El nou delicte d'imprudència menys greu. Determinació de la pena.\n23/02/17 La responsabilitat civil en els delictes contra la seguretat vial.\n1. Responsabilitat civil en cas de danys o lesions. El responsable civil directe. El responsable civil subsidiari.\n2. Redacció d'escrits d'acusació i petició de responsabilitat civil. Requisits formals. Taxació dels danys i informe forense de sanitat.\n3. Opcions de defensa en cas de negativa de la companyia asseguradora a pagar els danys o la indemnització per lesions. Pagament per part del implicat. Possible aplicació de l'atenuant de reparació del dany.\n4. Estudi i aplicació del nou barem. Informació necessària a recopilar per part del Jutjat d'Instrucció. Intervenció immediata de l'acusació particular en la recopilació de les dades necessàries per l'aplicació del barem.\n5. L'eventual exclusió de la reparació del dany en cas de la comissió de delictes de perill abstracte. Cas de l'Audiència Provincial de Girona. Estudi de la Disposició Addicional Tercera del Codi Penal. Regulació del nou recurs de cassació per infracció de llei contra sentències dictades pel Jutjat Penal.\n02/03/17 El Jutge Instructor i els delictes contra la seguretat vial.\n1. Minuta judicial i primeres diligències. Obertura de procediments judicials.\n2.La Interlocutòria d'arxiu provisional i definitiu; supòsits en els que procedeix i moment processal. Motivació i requisits de forma.\n3. La negativa a transformar les diligències urgents en diligències prèvies. Règim possible d'impugnació.\n4. La Interlocutòria de transformació a judici lleu. Supòsits i exigències de motivació.\n5. La sentència de conformitat al jutjat de guàrdia. L'execució immediata de la pena imposada.\n6. La Interlocutòria d'acomodació del procediment als tràmits del Procediment Abreujat; Contingut i relat de fets. Possibles nul·litats per manca de motivació o omissió de responsables.\n7. La impugnació de resolucions del Jutge d'Instrucció. Eficàcia pràctica del recurs previ de reforma. Hàbits judicials davant del recurs previ de reforma.\n09/03/17 Mesures cautelars en els delictes contra la seguretat vial.\n7.12.1. La intervenció del permís de conduir. Necessitat d'intervenció judicial. Retirada cautelar al Jutjat de guàrdia; Supòsits i requisits. Problemàtica en els casos de retirada cautelar policial del permís sense intervenció judicial; possible aplicació del delicte de conducció sense permís.\n7.12.2. Altres mesures cautelars; fiança i compareixences apud acta.\n7.12.3. La mesura cautelar de presó provisional en els delictes contra la seguretat vial. Supòsits en els que procedeix. Contingut i motivació de la Interlocutòria de presó provisional.\n7.12.4. El decomís judicial del vehicle en casos de reincidència i conductes greus. Procediment d'incautació i problemàtica pràctica. La custòdia i destí final del vehicle decomissat.\n16/03/17 Actuació judicial en l'execució de la responsabilitat civil i penal i costes.\n1 Interessos de demora; còmput i fixació. L'Art. 20 de la LCS; justificació judicial de la seva aplicació.\nCol·legiats ICAB col·legiats menys de 5 anys 280,00€ 210,00€\nNo Col·legiats ICAB 685,00€


Els liberals guanyen la Carlinada 2019 després de dos anys de domini carlí | NacióBerguedà\nEls liberals guanyen la Carlinada 2019 després de dos anys de domini carlí\nBerga s'omple d'activitats esportives i propostes lúdiques en la quarta edició de la festa\nper Redacció , Berga, 8 de juliol de 2019 a les 16:56 |\nLa bandera del bàndol vencedor onejarà ara a la Plaça de la Creu durant tot l'any. | Aj.Berga\nEl bàndol liberal ha guanyat la quarta Carlinada després de dos anys consecutius de domini carlí. De les quatre edicions celebrades, cada bàndol suma dues victòries. En aquest sentit, la bandera del bàndol vencedor onejarà ara a la Plaça de la Creu durant tot l'any.\nCarlins i liberals s'han enfrontat a Berga divendres i dissabte en la quarta Carlinada organitzada per l'Ajuntament de Berga. Tallers, activitats històries i esportives han fomentat la competició i han recordat que l'any 1837 Berga va esdevenir la capital carlina de Catalunya, i un dels epicentres polítics i bèl·lics de la Primera Guerra Carlina.\nEntre les activitats destacades, més d'una trentena de persones han participat a la visita guiada teatralitzada de l'Agrupació Teatral la Farsa sobre la Primera Guerra Carlina. El públic assistent ha pogut conèixer els fets que van succeir a través dels personatges protagonistes dels dos bàndols juntament amb l'historiador, Albert Cols. Tornejos esportius, una cronoescalada, jocs infantils, la visita teatralitzada de la Farsa, el Làser Tag pel barri vell o bé el concurs de coneixements sobre la ciutat, "Berga o barbàrie" a càrrec d'Albert Cols, han estat algunes de les propostes que han omplert d'activitats la ciutat i han servit per enfrontar els dos bàndols.\nEl grup de rap valencià Pupil·les ha estat l'encarregat de tancar la quarta edició de la Carlinada amb un concert a la Plaça del Forn. La formació ha interpretat diverses cançons de temàtica feminista per reivindicar el paper de les dones en la societat actual i denunciar les desigualtats.\nBerga torna a ser LIBERAL després de dos anys consecutius de domini carlí. La bandera del bàndol vencedor onejarà a la Plaça de la Creu durant tot l’any. De les quatre edicions celebrades, cada bàndol suma dues victòries #Carlinada19 pic.twitter.com/OsZ55M7Ksx\n— Ajuntament de Berga (@AjBerga) 6 de juliol de 2019\nLa jornada d'aquest dissabte, 6 de juliol, de la Carlinada ha arrencat aquest matí amb la cronoescalada ciclista que ha comptat amb 23 participants. #Carlinada19 pic.twitter.com/vBHfMJnWGC\nMés d'una trentena de persones han participat a la visita guiada teatralitzada sobre la Primera Guerra Carlina. El públic assistent ha pogut conèixer els fets que van succeir a través dels personatges protagonistes dels dos bàndols juntament amb l'historiador, Albert Cols pic.twitter.com/vgYSGz9TBb\nEl grup de rap valencià Pupil•les ha tancat la 4a edició de la Carlinada amb un concert a la Plaça del Forn. La formació ha interpretat diverses cançons de temàtica feminista per reivindicar el paper de les dones en la societat actual i denunciar les desigualtats #Carlinada19 pic.twitter.com/qrhpHIEJuh\n— Ajuntament de Berga (@AjBerga) 7 de juliol de 2019